Realismin+tärkeimmät+teokset

Leo Tolstoi**: Sota ja Rauha** (1865–1869)

Maailmankirjallisuuden merkittävimpiin kirjoihin kuuluva teos on historiallinen aikakirja vuoden 1812 sodasta Napoleonia vastaan. Se on myös läpileikkaus koko Venäjän yhteiskunnasta. Romaanissa Tolstoi on riisunut sodan sankaruuden hohdosta. Hän kuvasi sotaa realistisesti karistaen siitä romanttiset mielikuvat. Napoleonia ja hänen ihannointiaan Tolstoi halveksi.

Charles Dickens: **Oliver Twist** (1838)

Charles Dickensin klassikkoromaani Oliver Twist kertoo pienestä orpopojasta Oliverista ja hänen kurjasta elämästään. Kirja kritisoi yhteiskunnan vääryyksiä ja yrittää hankkia myötätuntoa vähäosaisille.

Fjodor Dostojevski**: Rikos ja rangaistus** (1866)

Vuonna 1886 julkaistu romaani on maailmankirjallisuuden klassikko. Se kertoo nuoresta miehestä Raskolnikovista, joka murhaa kaksi ihmistä kokeillakseen ja todistaakseen itselleen olevansa moraalisesti valioihminen. Kirja kuvaa teon henkisiä ja fyysisiä vaikutuksia Raskolnikoviin. Raskolnikovia vaivaavat syyllisyydentunteet ja vainoharhat siitä, että kaikki epäilevät häntä. Teos käsittelee moraalisia ongelmia, ja siinä on myös dekkarin ja rakkaustarinan piirteitä.

Charlotte Brontë**: Kotiopettajattaren romaani**(1847)

Romaani on tutkielma naisen sielunelämästä. Se kertoo nuoresta kotiopettajasta Jane Eyrestä, joka rakastuu oppilaansa ottoisään herra Rochesteriin. Teoksesta voidaan löytää realismin lisäksi piirteitä myös romantiikasta.

Henrik Ibsen**: Nukkekoti** (1879)

Vuonna 1879 julkaistu näytelmä, joka tarkastelee kriittisesti avioliittoa ja naisen asemaa.